**2019 жылдың ақпан айында шешімдерді қабылдау үдерістері туралы жұртшылықтың ақпаратқа қол жетімділігі бойынша жергілікті атқарушы органдар интернет ресурстарының жұмысына талдау**

Қазақстан Республикасы Энергетика министрлігі мемлекеттік органдар интернет ресурстарында шешімдерді қабылдау үдерістері туралы жұртшылықтың ақпаратқа қол жетімділігіне тұрақты мониторинг пен жұртшылықтың пікірі есебінің нәтижесінде келесіні атап өтеді.

Облыстардың және республикалық маңызы бар қалалардың жергілікті атқарушы органдарының аумақтық Табиғи ресурстар және табиғатты пайдалануды реттеу басқармаларының ресми интернет ресурстарында (бұдан әрі - ЖАО) жүргізілген мониторинг қорытындысы бойынша, ҚР ҚОҚ Министрінің 2007 жылғы 7 мамырдағы бұйрығымен бекітілген «Қоғамдық тыңдауларды өткізу қағидаларына» (бұдан әрі - Қағидалар) сәйкес **170** – хабарландыру, **127** – хаттама жарияланған.

**88** бұзушылық анықталған, оның ішінде **35 -** хабарландыру бойынша және **53** - хаттама бойынша.

|  |  |  |  |
| --- | --- | --- | --- |
| № р/с | ЖАО | Орналастыру  | Бұзушылық  |
| Хабарландырулар  | Хаттамалар  | Хабарландырулар  | Хаттамалар  |
| ескертулер |  жоқ |
| 1 | Астана қ. | 22 | 9 | 5 | 1 | 4 |
| 2 | Алматы қ. | 11 | 9 | 11 | 9 | 11 |
| 3 | Ақмола облысы | 25 | 7 | 0 | 0 | 6 |
| 4 | Ақтөбе облысы | 14 | 21 | 6 | 0 | 3 |
| 5 | Алматы облысы | 11 | 10 | 0 | 0 | 7 |
| 6 | Атырау облысы | 19 | 13 | 0 | 0 | 0 |
| 7 | ШҚО | 10 | 7 | 0 | 0 | 3 |
| 8 | БҚО | 4 | 4 | 1 | 0 | 1 |
| 9 | Жамбыл облысы | 4 | 4 | 0 | 0 | 0 |
| 10 | Қарағанды облысы | 4 | 2 | 2 | 2 | 0 |
| 11 | Қостанай облысы | 7 | 5 | 3 | 0 | 4 |
| 12 | Қызылорда облысы | 5 | 0 | 0 | 0 | 0 |
| 13 | Маңғыстау облысы | 9 | 22 | 0 | 0 | 1 |
| 14 | Павлодар облысы | 14 | 11 | 0 | 0 | 0 |
| 15 | СҚО | 8 | 3 | 4 | 1 | 0 |
| 16 | Түркістан облысы | 3 | 0 | 3 | 0 | 0 |
|  | 170 | 127 | 35 | 53 |

**Ашық жиналыстар түрінде қоғамдық тыңдауларды өткізу** Ережесінің талаптарды бұзу байқалады.

Қоғамдық тыңдауларды өткізу туралы ақпаратты орналастыру бойынша (хабарландыру жариялау 20 жұмыс күнінен кем емес) 10-тармағының талаптары бойынша бұзушылықтар келесі ЖАО байқалады: Астана қ. (5), Қарағанды облысы (2), Қостанай облысы (3), Солтүстік Қазақстан облысы (2), Туркестан облысы (3).

Сондай-ақ ЖАО интернет ресурсында хабарландырудың орналастырылған күнінің көрсетілмегені Алматы қ. (11), Солтүстік Қазақстан облысы (2)анықталды.

Сауалнама формасында қоғамдық тыңдауларды өткізу қағидалары талаптарының бұзушылықтары анықталды.

ЖАО интернет ресурстарында қағидалардың 24-т бұзушылықтары (сауалнама формасында қоғамдық тыңдауларды өткізу туралы орналастырылған хабарландыруларда сауалнаманың басталуы мен аяқталуы көрсетілмеген) анықталды: Ақтөбе облысы (6), Батыс Қазақстан облысы (1).

ЖАО интернет ресурсында хаттамаларды орналастыруға қатысты Қағидалардың 19 және 28 т. талаптар бұзылған: Астана қ. (4),  *Алматы қ.(11), Ақмола облысы (6), Ақтөбе облысы (3), Алматы облысы (7), ШҚО (3), Батыс Қазақстан облысы (1), Қостанай облысы (4), Маңғыстау облысы (1),* хаттамаларды орналастыру мерзімі (7 жұмыс күннен кеш): *Астана қ. (1), Солтүстік Қазақстан облысы (1).*

Хаттаманың орналастыру күнін көрсетілмегені Алматы қ. (9), Қарағанды облысы (2), анықталды.

Осыған байланысты, ЖАО қоғамдық тыңдаулар туралы ақпаратты орналастырған кезде Қағидалардың талаптарын сақтау бойынша шараларды қабылдауы керек.